**Rondelul lui Noe**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul lui Noe

Când s-a umplut pământul de nelegiuire

Domnul a văzut un singur om neprihănit,

Acesta era Noe, tânărul bărbat de El iubit

Şi la înştiinţat, despre-a potopului venire.

Şi Noe a crezut în a pământului pustiire

Deşi nu văzuse ploaie în viaţa ce-a trăit;

Când s-a umplut pământul de nelegiuire

Domnu-a văzut un singur om neprihănit.

Dup-o sută douăzeci de ani de pregătire

Să verse peste lume apa, norii au pornit

Potop s-aducă, şi toată omenirea a pierit,

Doar Noe a fost salvat, aflat sub ocrotire

Când s-a umplut pământul de nelegiuire,

Domnu-a văzut, un singur om neprihănit.

Flavius Laurian Duverna